- Hindi News
- National
- पैराटीचर कोे बीईईओ समेत 3 ने दिया फर्जी अनुभव प्रमाण पत्र, तीनों सस्पेंड
पैराटीचर कोे बीईईओ समेत 3 ने दिया फर्जी अनुभव प्रमाण पत्र, तीनों सस्पेंड
जिलेके चौहटन ब्लॉक के एक पैराटीचर पर मेहरबान हुए बीईईओ दो एबीईईओ ने नियमों को ताक पर रखकर तीन साल की नौकरी के बावजूद उसे पांच साल का अनुभव प्रमाण पत्र जारी कर दिया। इसके आधार पर पैराटीचर नरेश कुमार ने अलवर जिले में प्रबोधक भर्ती 2008 में आवेदन किया और चयन भी हो गया।
दस्तावेज जांच में प्रमाण पत्र फर्जी होने की पुष्टि होने पर नियुक्ति रोक दी गई। इस पर पैराटीचर ने हाईकोर्ट में याचिका दायर कर नियुक्ति की गुहार लगाई। कोर्ट के निर्देश पर निदेशक प्रारंभिक शिक्षा राजस्थान बीकानेर को जांच सौंपी गई। जांच रिपोर्ट में पैराटीचर को फर्जी अनुभव प्रमाण पत्र जारी करने का खुलासा होने पर पर तत्कालीन चौहटन बीईईओ हाल प्राचार्य अलवर समेत दो एबीईईओ को सस्पेंड किया गया। गौरतलब है कि 2008 में प्रबोधक भर्ती के दौरान पैराटीचर नरेश कुमार ने अलवर जिले से आवेदन किया था।
चौहटन ब्लॉक में राप्रावि गुणेशा सुथार की बस्ती सैय्यद का तला में कार्यरत पैराटीचर नरेश कुमार पुत्र प्रहलाद को बीईईओ राम भरोसी, एबीईईओ दुर्गाराम सोनी, हीरालाल खत्री ने 9 जून 2008 को अनुभव प्रमाण पत्र जारी किया। नरेश को 6 जुलाई 2002 से 9 जून 2008 तक लगातार 5 साल 11 माह 3 दिन तक सेवारत रहने की पुष्टि की गई। प्रबोधक भर्ती 2008 में नरेश कुमार ने अलवर जिले से आवेदन किया। शिक्षा विभाग ने अनुभव प्रमाण पत्र के आधार पर चयन कर लिया। काउंसलिंग में दस्तावेजों की जांच में अनुभव प्रमाण पत्र पर संदेह होने पर नियुक्ति रोक दी। इस पर पैराटीचर नरेश कुमार ने दुबारा बीईईओ ऑफिस चौहटन से फर्जी अनुभव प्रमाण पत्र तैयार कर पेश किया, लेकिन शिक्षा विभाग ने नियुक्ति देने से इंकार कर दिया। इसके बाद अभ्यर्थी ने हाईकोर्ट में याचिका लगाई। कोर्ट ने पैराटीचर को जारी दो अनुभव प्रमाण पत्रों की जांच निदेशक प्रारंभिक शिक्षा राजस्थान बीकानेर को सौंपी। जांच में पैराटीचर नरेश के तीन साल नियमित कार्यरत रहने और दो साल अनुपस्थित होने का खुलासा हुआ। फर्जीवाड़ा सामने आने पर निदेशक ने राजस्थान असैनिक सेवाएं नियम 1958 के नियम 13-1 के तहत प्रदत्त सेवाओं का प्रयोग करते हुए तत्कालीन बीईईओ हाल प्रधानाचार्य राउमावि नांगल खोड़िया अलवर, एबीईईओ हीरालाल खत्री हाल प्रधानाचार्य राउमावि बांदरा दुर्गाराम सोनी को निलंबित कर मुख्यालय निदेशक माध्यमिक शिक्षा राजस्थान बीकानेर किया है।
प्रबोधककी नौकरी के लिए तोड़े नियम
प्रबोधकभर्ती 2008 में पांच साल तक प्राथमिक उच्च प्राथमिक स्कूलों में नियमित सेवाएं देने वाले पैराटीचरों का चयन किया गया। इस दौरान चौहटन ब्लॉक के नरेश कुमार को प्रबोधक की नौकरी देने के लिए तत्कालीन बीईईओ, दो एबीईईओ ने नियम ताक पर रखकर अपने ही स्तर पर फर्जी अनुभव प्रमाण पत्र जारी कर दिया।
फर्जीअनुभव प्रमाण पत्र जारी किया
^चौहटनके तत्कालीन बीईईओ, दो एबीईईओ ने पैराटीचर नरेश कुमार को फर्जी अनुभव प्रमाण पत्र जारी किया। जांच में इसका खुलासा होने पर तीनों को निलंबित कर दिया है। -पूर्णचंदकिशन, निदेशक प्रारंभिक शिक्षा राजस्थान बीकानेर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva